armvectores/hy_wikipedia_2023 huggingface dataset:
Մամուլ (հանդես)

Անվան այլ կիրառումների համար տե՛ս՝ Մամուլ (այլ կիրառումներ)«Մամուլ», հասարակական-քաղաքական հանդես։ Լույս է տեսել 1869-1882 թթ․-ին, Կ. Պոլսում։ Տնօրեն-խմբագիր՝ Գևորգ Այվազյան։
Ուշադրության կենտրոնում են եղել Արևմտյան Հայաստանի բնակչության ծանր վիճակը և հարըստահարությունները։
1878 թ․-ին հետևել է Բեռլինի կոնգրեսի աշխատանքին ու երգիծական բնույթի հրապարակումներում քննադատել մեծ տերությունների կեցվածքը հայերի կենսահարցերի հանդեպ։ Հիսաթափվելով համաժողովից՝ «Մամուլ»-ը քննադատել է դիվանագիտության միջոցով ինքնավարության հասնելու կոչեր անող հայ գործիչներին (Ներսես Վարժապետյան, Մինաս Չերազ և ուրիշներ)։
Հանդես է եկել չափավոր պահանջների, խոհեմություն հանդես բերելու օգտին՝ օսմանյան կառավարությանը չգրգռելու համար։ 19-րդ դարի 70-ական թթ. վերջին Օսմանյան կայսրությունում և արևմտյան Հայաստանում հայերի վիճակի վատթարացումը և հայերի հալածանքի ուժեղացումը «Մամուլ» որոշակի չափով համարել է օսմանյան կառավարությանը հակադրվելու՝ ոչ հիմնավոր ազգային քաղաքականության հետևանք։ 1882 թ․-ի դեկտեմբերի 18-ին «Մամուլ»-ը տպագրել է Մ. Զգոնյանի «Ուղերձ» բանաստեղծությունը, որի մարտաշունչ-հայրենասիրական տողերը թուրքական իշխանությունները դիտել են իբրև ապստամբության կոչ և Կարինի «Պաշտպան հայրենյաց» կազմակերպության հետ «Մամուլ»-ի ունեցած կապի վկայություն։ Հանդեսը փակվել է, իսկ խմբագիրը աքսորվել (ազատվել է 1886 թ․-ին)։


== Ծանոթագրություններ ==
Միգուելոն

Միգուել Խուան Լյամբրիչ կամ Միգուլեոն (իսպ.՝ Miguel Juan Llambrich, հունվարի 18, 1996, Բենիդորմ, Իսպանիա), իսպանացի ֆուտբոլիստ, եզրային պաշտպան։ Ներկայումս վարձավճարով հանդես է գալիս «Էսպանյոլ» ֆուտբոլային ակումբի կազմում։


== Ակումբային կարիերա ==
Միգուելոնը միացել է «Վիլյառեալի» մանկապատանեկան թիմին 2006 թվականին։ «Վիլյառեալ C»-ի կազմում նա իր նորամուտը նշել է 2015 թվականի օգոստոսի 22-ին «Ալզիրա» ակումբի դեմ խաղում։
2015 թվականի նոյեմբերի 28-ին նա ամբողջական հանդիպում է անցկացրել «Վիլյառեալ B»-ի կազմում՝ մասնակցելով «Էլդենսե ՖԱ»-ի դեմ խաղին, որն ավարտվել է 3-2 հաշվով։ Նույն թվականի դեկտեմբերի 3-ին նա իր նորամուտն է նշել թիմի հիմնական կազմում Կոպա դել Ռեյի շրջանակներում կայացած «Ուեսկա ՖԱ»-ի դեմ խաղում։ 
2019 թվականի հուլիսի 11-ին ֆուտբոլիստը մեկ տարի ժամկետով վարձավճարով տեղափոխվել է «Ուեսկա»։ 
Վարձակալությունիղ վերադառնալուց հետո՝ 2020 թվականի օգոստոսի 25-ին Միգուելոնը կրկին վարձակալական հիմունքներով տեղափոխվել է Սեգունդա Դիվիզիոնում հանդես եկող «Էսպանյոլ ՖԱ»։ 


== Ձեռքբերումներ ==
Սեգունդա Դիվիզիոնի հաղթող - 2019-20


== Ծանոթագրություններ ==


== Արտաքին հղումներ ==
Միգուելոնի էջը «Վիլյառեալի» պաշտոնական կայքում
Miguelón պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Լեպտոնային թիվ

Լեպտոնային թիվ, լեպտոնային լիցք, լեպտոնների և հակալեպտոնների թվերի տարբերությունը տվյալ ֆիզիկական համակարգում։ 
Ըստ պայմանավորվածության, լեպտոններին վերագրվում է +1 լեպտոնային թիվ, հակալեպտոններին՝ −1, ոչ լեպտոնային մասնիկներին՝ 0։ 

  
    
      
        L
        =
        
          n
          
            ℓ
          
        
        −
        
          n
          
            
              ℓ
              ¯
            
          
        
      
    
    {\displaystyle L=n_{\ell }-n_{\overline {\ell }}}
  Լեպտոնային թիվը ադիտիվ (գումարվող) քվանտային թիվ է, ինչը նշանակում է, որ այն պահպանվում է փոխազդեցությունների ժամանակ (ի հակադրություն բազմապատկական (մուլտիպլիկատիվ) քվանտային թվերի, ինչպես, օրինակ, զույգությունը, որոնց դեպքում պահպանվում է արտադրյալը)։
Լեպտոնային թվից բացի, սահմանվում են նաև լեպտոնային ընտանիքի թվեր․ 

Le  - էլեկտրոնային թիվ՝ էլեկտրոնի և էլեկտրոնային նեյտրինոյի համար,
Lμ  - մյուոնային թիվ՝ մյուոնի և մյուոնային նեյտրինոյի համար,
Lτ  - տաոնային թիվ՝ տաու մասնիկի (տաոնի) և տաու-նեյտրինոյի համար։Դրանց վերագրվող արժեքները նույնն են՝ +1 համապատասխան ընտանիքի համար, −1 հակամասնիկի համար, 0՝ այլ ընտանիքների կամ ոչ լեպտոնային մասնիկների համար։


== Խախտումները լեպտոնային թվի պահպանման օրենքում ==
Ստանդարտ մոդելում լեպտոնային ընտանիքի թվերը պահպանվում են, եթե նեյտրինոները զանգված չունեն։ Նեյտրինոյի օսցիլյացիայի հայտնաբերումով նկատվեց, որ նեյտրնոն ունի փոքր, սակայն ոչ զրոյական զանգված, ուստի պահպանման օրենքները լեպտոնային ընտանիքի թվերի համար միայն մոտավոր են։ Սա նշանակում է, որ պահպանման օրենքները խախտվում են, չնայած նեյտրինոյի զանգվածի շատ փոքր լինելու պատճառով դրանք դեռ տեղի ունեն լիցքավորված լեպտոններով փոխազդեցություններում։


== Հղումներ ==

Griffiths, David J. (1987)։ Introduction to Elementary Particles։ Wiley, John & Sons, Inc։ ISBN 0-471-60386-4 
Tipler, Paul; Llewellyn, Ralph (2002)։ Modern Physics (4th ed.)։ W. H. Freeman։ ISBN 0-7167-4345-0 
M. Raidal և այլք: (2008)։ Eur. Phys. J. C 57, 13.   CS1 maint: Explicit use of et al. (link)
508

508 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 508 թվականն է, 
VI դարի 8-րդ տարին։


== Դեպքեր ==


== Ծնունդներ ==


== Մահեր ==
Դալար (լեռնագագաթ)

Անվան այլ կիրառումների համար տե՛ս՝ Դալար (այլ կիրառումներ)Դալար, լեռնագագաթ Հայաստանի Կոտայքի մարզում, Ծաղկունյաց լեռնաշղթայում, Թեղենիս լեռնագագաթից 3 կմ հարավ֊արևելք։ Բարձրություն 2616 մ

		
		
		
		


== Ծանոթագրություններ ==
Մազրե

Մազրե (ֆր.՝ Mazeray)՝ համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժան դ՛Անժելի կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17226.


== Բնակչություն ==
Համայնքի բնակչությունը 2010 թվականին կազմում էր 2358 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Մազրե (ֆր.)
Վիեննայի հայկական տպարան

Վիեննայի հայկական տպարան, Վիեննայի Մխիթարյան միաբանության տպարան, հիմնել են 1811 թվականին Տրիեստից Վիեննա տեղափոխված Մխիթարյանները։ 1812 թվականին լույս է ընծայվել առաշին գիրքը՝ «վարք Մարիամու»-ն։ 1837 թվականին տպարանում բացվել է տառաձուլարան։ Այս շրջանում տպարանը կատարել է հայկական գաղթավայրերի տառաձուլման պատվերներ (հիմնականում «վիեննական» տառատեսակներով)։ 1893 թվականին տպարանն ունեցել է 50 լեզվով տառատեսակ (այդ թվում՝ չինարեն, ճապոներեն, հնդկերեն և այլն)։ Գրքերից բացի տպագրվել են հունգարական թղթադրամներ, Դ․ Դիմիտրովի հակաֆաշիստական թռուցիկներն ու գրականությունը։
ՀՍՀ
Ջենիֆեր Հադսոն

Ջենիֆեր Քեյթ Հադսոն (անգլ.՝ Jennifer Kate Hudson, սեպտեմբերի 12, 1981(1981-09-12), Չիկագո), ամերիկացի դերասանուհի, երգչուհի, խոսնակ։
«Օսկար» մրցանակի դափնեկիր լավագույն երկրորդ պլանի դերասանուհու անվանակարգում (2007)։


== Կենսագրություն ==
Ծնվել է 1981 թվականի սեպտեմբերի 12-ին Չիկագոյում։ 7 տարեկանում սկսել է երգել երգչախմբում։ 1999 թվականին ավարտել է Դանբարի մասնագիտական ավագ դպրոցը, որտեղ էլ առաջին քայլերն է կատար որպես դերասանուհի։
2008 թվականին ոստիկանությունն հայտնաբերում է Հադսոնի 57-ամյա մոր՝ Դարնելի և 29-ամյա եղբոր՝ Ջեյսոնի մարմինները Չիկագոյի առանձնատանը, իսկ երեք օր անց Չիկագոյի ամենագնացի մոտակայքում Հետաքննությունների դաշնային բյուրոն (ՀԴԲ) հայտարարում է յոթամյա զարմիկ Ջուլիան Քինգի մարմնի հայտնաբերման մասին՝ դատաբժշկական եզրակացությունում մանկան մահվան պատճառ ներկայացնելով բազմաթիվ կրակոցներից ստացած մահացու վնասվածքները։ Որոշ ժամանակ անց դեպքի առթիվ ձերբակալվում և ցմահ ազատազրկման է դատապարտվում 27-ամյա Ուիլիամ Բալֆուրը, ով Հադսոնի քրոջ օտարված ամուսինն էր։
1999-2007 թվականներին հանդիպել է ոմն Ջեյմս Պեյտոնի հետ։ 2008 թվականի սեպտեմբերին նշանադրվել է «WWE»-ի պրոֆեսիոնալ ըմբիշ և Հարվարդի համալսարանի շրջանավարտ Դեյվիդ Օտանգայի հետ։ 2009 թվականի օգոստոսին լույս աշխարհ է գալիս զույգի առաջնեկը՝ Դեյվիդ Օտանգա կրտսեր անվամբ։


== Մրցանակներ ==
2004 - «American Idol» հեռուստաշոուի երրորդ եթերաշրջանի եզրափակիչ մասնակից
2007 - Օսկար լավագույն երկրորդ պալնի դերասանուհու անվանակարգում


== Սկավառակագրություն ==
Jennifer Hudson (2008, Arista Records)
I Remember Me (2011, Arista Records)
JHUD (2014, RCA Records)


== Ծանոթագրություններ ==


== Արտաքին հղումներ ==
Պաշտոնական կայք
Էջը IMDb կայքում
Էջը AllMusic կայքում
Յուրիևկա (գյուղ, Պերշոտրավնևի շրջան)

Անվան այլ կիրառումների համար տե՛ս՝ ՅուրիևկաՅուրիևկա (ուկրաիներեն՝ Юрївка), գյուղ Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Յուրիևկա գյուղում բնակվում էր 296 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիամ Մարտիրոսյան

Անվան այլ կիրառումների համար տե՛ս՝ Մարտիրոսյան (այլ կիրառումներ)Մարիամ Պետրոսի Մարտիրոսյան (հունվարի 5, 1925, Ձիթհանքով (այժմ՝ Շիրակի մարզ)), գյուղատնտես, գյուղատնտեսական արտադրության առաջավոր, ԽՄԿԿ անդամ (1951), «սոցիալիստական աշխատանքի հերոս» (1947), առաջին կին հերոսը Խորհրդային Հայաստանում։


== Կենսագրություն ==
1952 թվականին ավարտել է Հայկական գյուղատնտեսական ինստիտուտը։ 1977 թվականից եղել է Էջմիածնի շրջանի Մեծամոր գյուղի կոլտնտեսության վարչության նախագահ։ Սոցիալիստական աշխատանքի հերոսի կոչում է շնորհվել անջրդի պայմաններում հացահատիկի բարձր բերք ստանալու համար (40 ց՝ հացահատիկից)։ Եղել է ԽՍՀՄ 3-րդ գումարման Գերագույն խորհրդի պատգամավոր։ 


== Ծանոթագրություններ ==
Ֆուրշոզեն

Ֆուրշոզեն (ֆր.՝ Furchhausen), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 389 մարդ, բնակչության խտությունը` 136.01 մարդ/կմ²: Բնակավայրը զբաղեցնում է 2.86 կմ² տարածք:


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 28 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 253 աշխատունակ (15-64 տարեկան)  բնակիչ, որոնցից ակտիվ էին 194-ը, իսկ ոչ ակտիվները` 59: Ակտիվության ցուցանիշը կազմում է 76,7 %: 194 աշխատունակ մարդկանցից աշխատել է 186 անձ (102 տղամարդ և 84 կին): Գործազուրկ են եղել 8 անձ (3 տղամարդ և 5 կին): 59 անաշխատունակներից 16-ը եղել են աշակերտներ կամ ուսանողներ, 26-ը` թոշակառուներ, իսկ 17-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուեսթ Ջորդան

Ուեսթ Ջորդան (անգլ.՝ West Jordan), քաղաք ԱՄՆ Յուտա նահանգի Սոլթ Լեյք շրջանում։ 2010 թվականին քաղաքում ապրում էր 103 712 մարդ։ Ուեսթ Ջորդանը նահանգի՝ բնակչության թվով չորրորդ քաղաքն է։ Անվանակոչվել է քաղաքի սահմաններով հոսող Ջորդան գետի պատվին։
Համաձայն ԱՄՆ բնակչության մարդահամարի բյուրոյի՝ քաղաքի մակերեսը կազմում է 80 կմ²։ Քաղաքի արևմտյան կողմից ձգվում է Օկեր լեռնաշղթան, արևելյան կողմից՝ հոսում է Ջորդան գետը։
Քույր քաղաքը Ռուսաստանի Վոտկինսկ քաղաքն է։


== Պատմություն ==
Ուեսթ Ջորդանը Յուտայի՝ Սոլթ Լեյք Սիթիից հետո հիմնադրված առաջին բնակավայրերից է։ Հիմնադրվել է 1848 թվականին։ Առաջին բնակիչները եղել են Մարիուս Էնսայնի, Թոմաս Բաթերֆիլդի և Սեմյուել Էգբերտի ընտանիքները։ 1850 թվականին կառուցվել է ջրանցք Ջորդան գետի վրա, որը ջրաղացն ապահովել է ջրով։ Ուեսթ Ջորդանում կառուցվել է շաքարի ֆաբրիկա։ 1941 թվականին քաղաքը բնակեցվել է մինչև 2000 մարդուց կազմված բնակչությամբ։


== Բնակչություն ==
2010 թվականի մարդահամարի տվյալներով՝ Ուեսթ Ջորդանի բնակչությունը կազմում էր 103 712 մարդ (նրանցից 49,7 %-ը տղամարդ և 50,3 %-ը՝ կին), քաղաքում կար 29 849 տնային տնտեսություն և 24 768 ընտանիք։ Ռասսայական կազմը․ սպիտակամորթներ՝ 82,4 %։ 17,7 %-ը ունեն լատինոամերիկյան ծագում։
Քաղաքի բնակչությունը ըստ տարիքային կազմի՝ ըստ 2010 թվականի մարդահամարի տվյալների, տեղաբաշխվել է հետևյալ կերպ․ 35,2 %՝ 18 տարեկանից ցածր բնակիչներ, 4,2 %՝ 18-21 տարեկան, 56,0 %՝ 21-65 տարեկան և 4,6 %՝ 65 տարեկան և բարձր։ Բնակչության միջին տարիքը՝ 28,2 տարեկան։ Ուեսթ Ջորդանում յուրաքանչյուր 100 կնոջ բաժին էր ընկնում 98,9 տղամարդ, ընդ որում 100 չափահաս կնոջ արդեն բաժին էր ընկնում նույն տարիքի 96,3 տղամարդ։
29 849 տնային տնտեսությունների 83,0 %-ը իրենցից ներկայացնում էին ընտանիքներ․ 65,7 %-ը՝ միասին ապրող ամուսնական զույգեր (38,8 %-ը՝ անչափահաս երեխաներով), 12,0 %-ը՝ առանց ամուսինների ապրող կանայք և 5,3 %՝ առանց կանանց ապրող տղամարդիկ։ 17,0 %-ը ընտանիք չունեին։ Միջինում տնային տնտեսությունները վարում էր 3,46 մարդ, իսկ ընտանիքը՝ միջինում 3,78 մարդ։ Միայնակ էր ապրում բնակչության 12,7 %-ը, 3,0 %-ը կազմում էին միայնակ ծեր մարդիկ (65 տարեկանից բարձր)։


== Տնտեսություն ==
2017 թվականին 16 տարեկանից բարձր 80 602 մարդուց աշխատանք ունեին 57 336-ը։ Ընդ որում տղամարդկանց տարեկան միջին եկամուտը կազմում էր 49 581 ԱՄՆ դոլար, ի տարբերություն կանանց 36 280 դոլարի։ 2017 թվականին ընտանիքի միջին եկամուտը գնահատվում էր 76 854 $, ընտանեկան տնտեսությամբ՝ 72 083 $։ Բնակչության մեկ շնչի եկամուտը՝ տարեկան 25 375 $։ Ուեսթ Ջորդանի ընտանիքների ամբողջ թվի 5,3 %-ը և բնակչության ամբողջ թվի 7,5 %-ը մարդահամարի պահին գտնվում էր աղքատության շեմին։


== Ծանոթագրություններ ==


== Արտաքին հղումներ ==
West Jordan official website
West Jordan — Utah History Encyclopedia
Լյադցի (գյուղ, Ուգրանսկի շրջան)

Լյադցի (ռուս.՝ Лядцы), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժենտիու դու Օրու (Բաիա)

Ժենտիու դու Օրու (պորտ.՝ Gentio do Ouro), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սոլվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 9502 մարդ՝ 2006 թվականի տվյալներով։ Գրավում է 3 671,237 կմ2 տարածք։ Բնակչության խտությունը՝ 2,6մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 20.211.980,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.060,35 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,575 (տվյալները՝ ՄԱԿ-ի զարգացման ծրագրի)։
Պոդոլյան բարձրավայր

Պոդոլյան բարձրավայր, բարձրավայր Ուկրաինայի հարավ-արևմուտքում։ Ձևով բարձրավայրը ձգված է հյուսիս-արևմուտքից հարավ-արևելք։ Բարձրությունները կազմում են հյուսիս-արևմուտքում 380 - 320 մ և հարավ-արևելքում 220 - 130 մ։ Բարձրագույն կետն է Կամուլա լեռը (471 մ)։ Վոլինյան բարձրավայրի հետ միասին հաճախ միավորվում է Վոլինա-Պոդոլյան բարձրավայրի անվան տակ։
Բարձրավայրը գտնվում է Դնեստր գետի ձախ ափին, Լվովի, Տերնոպոլի, Խմելնիցկիի, Իվանո-Ֆրանկովսկի, Վիննիցայի և մասնակիորեն Օդեսայի մարզերի սահմաններում, ինչպես նաև զբաղեցնում է Մոլդավիայի հյուսիսարևելյան մասերը։
Լեյլա Ա. Շարաֆ

Լեյլա Ա. Շարաֆ (Leila A. Sharaf, 1940, Բեյրութ, Լիբանան), Հորդանանի Սենատի նախկին անդամ, Հորդանանի մշակույթի և տեղեկատվության նախարար (1984-1985)։


== Վաղ կյանք ==
Շարաֆը ծնվել է 1940 թվականին, Բեյրութում։ 1959 թվականին բակալավրի աստիճան ստացել է Բեյրութի ամերիկյան համալսարանից, 1965 թվականին նույն համալսարանից՝ Արաբերեն գրականության մագիստրոսի աստիճան։


== Գործունեություն ==
Շարաֆը Ֆիլադելֆիայի համալսարանի (Հորդանան) և Պաղեստինի միջազգային հաստատության հոգաբարձուների խորհրդի նախագահն է, բացի Բեյրութի ամերիկյան համալսարանի, Նուր ալ-Հուսեյն հիմնադրամի, Արաբական բաց համալսարանի, Քուվեյթի, Արևելյան հետազոտությունների ամերիկյան կենտրոնի, Հուսեյն թագավորի հիմնադրամի և Արաբական մտածողության ֆորումի հոգաբարձուների խորհրդի կազմում ընդգրկված լինելուց։ Եղել է նաև Բնապահպանական թագավորական ընկերության նախագահը։
Հորդանանի թագավոր Հուսեյն I Իբն Թալալի խնդրանքով Շարաֆը կառավարության կազմին միացել է 1984 թվականին որպես Մշակույթի և տեղեկատվության առաջին նախարար։ Նրա օրոք Հորդանանի ԶԼՄ-ների համար որոշակի սահմանափակումներ վերացան։  Տաս ամիս անց նա հրաժարական տվեց, երբ Հուսեյնը լրատվամիջոցներին հանդիմանեց որպես «իրականության, գիտելիքի և պատասխանատվության սահմանները գերազանցող»։ Նրա հրաժարականը համարձակ քայլ էր այն երկրում, որտեղ ուղղակի քաղաքական ընդդիմությունը չէր ընդունվում և նրա մասին մեջբերում էին որպես «միակ մարդը կառավարության կազմում»։ 1989 թվականին Շարաֆը դարձել է Սենատի անդամ։ Եղել է նաև Ժամանակակից մտքի արաբական հիմնադրամի փոխնախագահ և օգնել է Հորդանանում հիմնել ուղեղի կաթված ունեցողների հիմնադրամ։


== Անձնական կյանք ==
1965 թվականին Լեյլան ամուսնացել է Հաշիմյան դինաստիայի անդամ, Հուսեյն I Իբն Թալալի զարմիկ, դիվանագետ  Աբդելհամիդ Շարաֆիի հետ, որը հետագայում դարձել է Հորդանանի վարչապետ։ Աբդելհամիդ Շարաֆը մահացել է սրտի կաթվածից 1980 թվականին։ Նրանք ունեն երկու որդի։ Լեյլա Շարաֆը մտերիմ է Նուր ալ-Հուսեյնի հետ։


== Ծանոթագրություններ ==
Քույր քաղաքներ

Քույր քաղաքներ - քաղաքներ, որոնց միջև հաստատված են մշտական բարեկամական կապերը պատմության և մշակույթի փոխադարձ ծանոթության համար։ Քաղաքների համագործակցությունը արտահայտված է փոխանակման պատվիրակությունների, գեղարվեստական և սպորտային թիմերի, ցուցահանդեսների, գրականության, ֆիլմերի, լուսանկարներ քաղաքային կյանքի և քաղաքային կառավարման փորձի տեղեկատվության վերաբերվող փոխանակման։
Ամենավաղ հայտնի քույր քաղաքների կապերի հանդիպումը Եվրոպայում Պադերբորնը (Գերմանիա) և Լե Մանը (Ֆրանսիա) են 836 թ.։
Փորձը տարածվեց Երկրորդ համաշխարհային պատերազմից հետո, որպես միջոց նպաստել փոխըմբռնմանն ու միջսահմանային փոխշահավետության ծրագրերին։ Օրինակ, Կովենտրին կապվել է Ստալինգրադի և ավելի ուշ Դրեզդենի հետ որպես խաղաղության և հաշտեցման նշան, բոլոր երեք քաղաքներեր ծանր ռմբակոծվել են պատերազմի ժամանակ։
1957 թ. քույր քաղաքների ներկայացուցիչները ստեղծեցին «Քույր քաղաքների համաշխարհային ֆեդերացիա» (ՔՔՀՖ)։
1964 թ. ԽՍՀՄ քույր քաղաքներ միավորվել են «Խորհրդային և արտասահմանյան քաղաքների կապերի ասոցիացիա»։ Այն «Խորհրդային բարեկամության ընկերությունների միության» մասն էր և ՔՔՀՖ անդամ։
ՔՔՀՖ Փարիզում 1963 թ. ընդունված որոշումը ապրիլի վերջին կիրակին հայտարարել է Համաշխարհային քույր քաղաքների օր։
Հայաստանի 9 քաղաքներ քույր-քաղաքի պայմանագրեր ունեն տարբեր երկրների 27 քաղաքների հետ։

Երևանն ունի 24 քույր քաղաք։ Երևանի առաջին քույր քաղաքն է Կարրարա (Իտալիա)։ Գյումրին ունի 14 քույր քաղաքներ։ Ջերմուկի քույր քաղաքներ են Սան Ռաֆաել (Ֆրանսիա), Կարլովի Վարի (Չեխիա), Շուչինսկ (Ղազախստան)։ Ագարակի քույր քաղաքն է Սոլիգորսկ (Բելառուս)։


== Ծանոթագրություններ ==


== Արտաքին հղումներ ==
Международная ассоциация «Породнённые города» (ռուս.)
United Cities and Local Governments (անգլ.)
Sisters-Cities international (անգլ.)
Rat der Gemeinden und Regionen Europas (գերմ.)
Datenbank der Städtepartnerschaften – (RGRE) (գերմ.)
Քորեթի (Սաչխերեի շրջան)

Արգվեթի (վրաց.՝ ქორეთი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 610 մետր բարձրության վրա։ Շրջկենտրոն Սաչխերեից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1348 մարդ։


== Ծանոթագրություններ ==
Լունաչարսկու փողոց (այլ կիրառումներ)

Լունաչարսկու փողոց անվանումը կարող է վերաբերել.

Լունաչարսկու փողոց (Եկատերինբուրգ)
Լունաչարսկու փողոց (Կրասնի Սուլին)
Վարդգես Օվյան

Վարդգես Վազգենի Օվյան (նոյեմբերի 4, 1959(1959-11-04), Ստեփանակերտ, Ադրբեջանական ԽՍՀ, ԽՍՀՄ), հայ արձակագիր, հրապարակախոս, ԽՍՀՄ գրողների միության անդամ 1988 թվականից, Վազգեն Օվյանի որդին։


== Կենսագրություն ==
Ծնվել է 1959 թվականի նոյեմբերի 4-ին՝ Ստեփանակերտում։ Ավարտել է տեղի մանկավարժական ինստիտուտի բանասիրական ֆակուլտետը։ 1988 թ.-ից եղել է ԽՍՀՄ գրողների միության անդամ։ Աշխատել է հանրապետական «Խորհրդային Ղարաբաղ» («Արցախ», «ԼՂ Հանրապետություն») պաշտոնաթերթում՝ որպես թղթակից, բաժնի վարիչ, ապա՝ գլխավոր խմբագրի տեղակալ։
1992—1993 թթ. միաժամանակ եղել է Ասկերանի շրջանի «Խաչեն» շրջանային թերթի խմբագիրը։
1994—1996 թթ. ծառայել է ԼՂՀ պաշտպանության բանակում՝ որպես քաղբաժնի սպա, ապա՝ «Մարտիկ» թերթի պատասխանատու քարտուղար։
1997—1998 թթ. որպես հրատարակչական կենտրոնի ղեկավար աշխատել է Ստեփանակերտի պետական պոլիգրաֆ ձեռնարկությունում, 1999 թվականից՝ «10-րդ նահանգ», 2004—2006 թթ.՝ «Դեմո» հանրային թերթում՝ որպես պատասխանատու խմբագիր։
2009 թվականից «Նոր էջ» թերթի խմբագիրն է։
Տպագրվում է 1984 թվականից։ Հարյուրավոր պատմվածքների ու նովելների, դրամատիկական ստեղծագործությունների, բազմաթիվ հոդվածների հեղինակ է։ Տպագրվում է հայաստանյան և ղարաբաղյան թերթերում։


== Տպագրված գրքերը ==
Մենախոսություն վերջին նստարանից (պատմվածքներ), Ստեփանակերտ, 1995 թ., 128 էջ։
Կիսատ պատմվածքներս, տղան և ուրիշներ (պատմվածքներ), Ստեփանակերտ, 2005 թ., 132 էջ։
Ձմեռային սերենադ (նովելներ, պատմվածքներ, դրամատիկական ստեղծագործություններ), Ստեփանակերտ, 2005 թ., 256 էջ։
Կարմիր ծաղկաթերթեր, (նովելներ, պատմվածքներ, դրամատիկական ստեղծագործություններ, հոդվածներ), Ստեփանակերտ, 2007 թ., 224 էջ։


== Արտաքին հղումներ ==
Լրագրողական հանրագիտակ, Ստեփանակերտ, 2012 թ., էջ 286
Կարմիր ծաղկաթերթեր, Ստեփանակերտ, 2007 թ., էջ 224


== Ծանոթագրություններ ==
Փարվանե Վոսուղ

Փարվանե Վոսուղ (փետրվար 1936 - մայիսի 20, 2013(2013-05-20)), իրանցի բժիշկ, ով հիմնականում աշխատել է քաղցկեղով հիվանդ երեխաներ հետ։


== Վաղ կյանք և կրթություն ==
Փարվանե Վոսուղը ծնվել է 1935 թվականի մարտին Իրանի Մարկազի նահանգի Տաֆրեշ քաղաքում։ 1961 թվականին ընդունվել է Թեհրանի համալսարանի բժշկագիտության ֆակուլտետ, որտեղ ստացել է բժշկագիտության դոկտորի աստիճան։ 1962-1964 թվականներին Իլինոյսի համալսարանի բժշկագիտության դեպարտամենտում մասնագիտացել է մանկական ուռուցքաբանության ոլորտում։ Հետագայում ուսումը շարունակել և ավարտել է Քեմբրիջի և Մասաչուսեթսի համալսարաններում։ Ավարտական կուրսում հաճախել է Վաշինգտոնի համալսարան։  
1971 թվականին վերադարձել է Իրան և աշխատել է Ալի Ասղարի անվան մանկաբուժական հիվանդանոցում, Մոֆիդի և Թեհրանի մանկաբուժական հիվանդանոցներում։ Փարվանե Վոսուղը նաև «Մահակ Սուբ» մասնագիտացված հիվանդանոցի հիմնադիրներից և հիմնական անդամներից մեկն է, որը բարեգործական հիվանդանոց է քաղցկեղով տառապող երեխաների համար։ 
Վոսուղըն ամբողջ աշխարհում բուժել է քաղցկեղով տառապող բազմաթիվ երեխաների։ Նա իր կյանքը և կարիերան նվիրել է իր խնամքի, փորձի և իմաստության կարիք ունեցողներին և երբեք չի ամուսնացել։ Մարդիկ նրան անվանոել են «Իրանի Մայր Թերեզա»։ Մահացել է 2013 թվականի մայիսի 20-ին՝ 78 տարեկան հասակում ։  


== Կարիերա ==
1971 թվականին Վոսուղը սկսեց իր մասնագիտական աշխատանքը Թեհրանի Ալի Ասղարի անվան հիվանդանոցում։ Որպես Իրանում արյան և երեխաների քաղցկեղի ենթամասնագիտության մասնագիտացված դասընթացի հիմնադիր-անդամ՝ նա Ալի Ասղարի անվան հիվանդանոցում հիմնել է  արյունաբանության և ուռուցքաբանության առաջին բաժինը, նրա ջանքերը հանգեցրել են տարբեր հիվանդանոցներում համադրելի բաժանմունքների ստեղծմանը։ Դա կարևոր քայլ էր քաղցկեղի բուժման ոլորտում։ Մոֆիդի և Թեհրանի մանկական հիվանդանոցները նույնպես այն կենտրոնների շարքում էին, որտեղ պրոֆեսոր Վոսուղն աշխատել է։ 
Վոսուղը նաև եղել է Թեհրանի «Մահակ» ինստիտուտի հոգաբարձուների խորհրդի անդամ։ «Մահակ»-ը բարեգործական հիմնադրամ է, որը ստեղծվել է քաղցկեղով հիվանդ երեխաներին աջակցելու համար։ Այն նաև հիվանդանոց է, որը մասնագիտացված է քաղցկեղի բուժմամբ։ Կենսաթոշակի անցնելուց հետո նա դարձել է «Մահակ»ի հոգաբարձուների խորհրդի նախագահ, իսկ ավելի ուշ ստանձնել է Մահակի հիվանդանոցի գլխավոր բժիշկ դառնալու լրացուցիչ պատասխանատվությունը։ Իր երկար տարիների գործունեության ընթացքում Վոսուղն աշխատել է որպես նվիրված կամավոր՝ առանց որևէ փոխհատուցում ստանալու։  
Վոսուղը նաև եղել է մի շարք բժշկական կազմակերպությունների (Մանկական ուռուցքաբանության միջազգային կազմակերպություն, Քաղցկեղի բուժման և հետազոտությունների միջազգային ցանց և Մերձավոր Արևելքի երեխաների քաղցկեղի միավորում) ակտիվ անդամ։ Նա նաև հրատարակել է ավելի քան 100 հոդված տարբեր բժշկական ամսագրերում ։ 


== Ոգեկոչում ==
Թեհրանի քաղաքային իշխանությունների մասնակցությամբ արարողությանը, որը համընկնում էր «Բժիշկների ազգային օրվա» հետ, Թեհրանի քաղաքային խորհուրդը Թեհրանի քաղաքապետարանի առաջարկության հիման վրա Իրանի մայրաքաղաք Թեհրանում Փարվանե Վոսուղի անունով փողոց է անվանակոչել, որը հայտնի է որպես «Քաղցկեղով հիվանդ երեխաների համար հրեշտակ»։  


== Ծանոթագրություններ ==
Միլոնիտ

Միլոնիտ (հուն․՝երկանաքար), ճմլված, փշրված ապար, առաջանում է խզումնային խախտումների, հատկապես վրաշարժերի և վերնետվածքների զոնաներում։ Կատակլիզիտից տարբերվում է մանրատվածության աստիճանով և զուգահեռ տեքստուրաների գարգացմամբ։ Միլոնիտները հիմնականում կապված են խոշոր ռեգիոնալ խախտումների գոտիների հետ (Ուրալ, Տյան Շան, Կովկաս, Ալթայ և այլն)։ Սովորաբար ձգվում են տասնյակ կիլոմետրեր և ունեն մի քանի հարյուր մետր լայնություն։
Արամ Հարությունյան (դատախազ)

Անվան այլ կիրառումների համար տե՛ս՝ Արամ Հարությունյան (այլ կիրառումներ)Արամ Բագրատի Հարությունյան (1897, Բաքու, Ռուսական կայսրություն - 1954), խորհրդային պետական և քաղաքական գործիչ։  Հայաստանի Խորհրդային Սոցիալիստական Հանրապետության դատախազ (1937-1939)։ Պետական անվտանգության կապիտան (13.01.1936), գնդապետ (03.11.1944):


== Կենսագրություն ==
Արամ Հարությունյանը ծնվել է 1897 թվականին Բաքվում։ 1925 թվականին ավարտել է ԽՍՀՄ ներքին գործերի մարմինների աշխատակիցների բարձրագույն դասընթացները։ Ներքին գործերի ժողկոմատի համակարգում զբաղեցրել է տարբեր պաշտոններ։ 1937-1939 թվականներին եղել է Հայաստանի Խորհրդային Սոցիալիստական Հանրապետության դատախազ, այնուհետև՝ ՀԽՍՀ Գերագույն դատարանի անդամ։ Մահացել է 1954 թվականին։


== Պարգևներ ==
Հայկական ԽՍՀ աշխատանքի կարմիր դրոշի շքանշան
Կարմիր աստղի շքանշան, 19.12.1942
Կարմիր աստղի շքանշան, 03.11.1944
Հայրենական պատերազմի 1-ին աստիճանի շքանշան
Հայրենական պատերազմի 2-րդ աստիճանի շքանշան


== Ծանոթագրություններ ==
Սպիտակակուրծք աղավնի

Սպիտակակուրծք աղավնի (լատ.՝ Columba leuconota), աղավնիների ընտանիքի թռչուն։


== Բնութագիր ==
Սպիտակակուրծք աղավնին ունի 35 սմ երկարություն։ Գլուխը մուգ մոխրագույնից սև։ Պարանոցը, ինչպես նաև կրծքավանդակը սպիտակ են։ Մեջքի և թևերի փետուրները բաց շագանակագույն են։ Թևերիի մնացած փետուրները բաց մոխրագույն են։ Պոչի փետուրները սև են՝ լայն սպիտակ շերտով։ 


== Տարածվածություն ==
Սպիտակակուրծք աղավնին ապրում է Արևելյան Ասիայում՝ Հիմալայներում։ Տարածման արեալը ձգվում է Աֆղանստանից՝ Նեպալով և Տիբեթով մինչև Չինաստան և Արևմտյան Բիրմա։ Ամռանը նրան կարելի է հանդիպել նաև Թուրքմենստանի հարավ-արևմուտքում։ Տարածման արեալը զբաղեցնում է մոտավորապես 2.7 միլիոն կմ²։
Բնակավայրերը հիմնականում լեռներն են։ Նեպալում սպիտակակուրծք աղավնին բնադրում է, օրինակ, ծովի մակարդակից 4000-ից 5000 մ բարձրության վրա։ Տիբեթում սպիտակակուրծք աղավնին ամեն օր ուղղահայաց թռիչքներ էր կատարում 2000 մ բարձրության վրա։ Սպիտակակուրծք աղավնիների քնելու տարածքները գտնվում են ծովի մակարդակից 4600-ից 5000 մ բարձրության վրա։ Սննդի որոնումը, ընդհակառակը, տեղի է ունենում ծովի մակարդակից մոտ 2600 մ բարձրության վրա։ Առավոտյան աղավնիները մեծ խմբերով թռչում են ժայռերի լանջերը, իսկ կեսօրին նրանք կրկին վեր են թռչում։ Սննդի որոնման վայրերում նրանց հաճախ կարելի է տեսնել քարե աղավնիների հետ։


== Սնունդ ==
Սպիտակակուրծք աղավնին սնվում է սերմերով և հատապտուղներով։


== Բազմացում ==
Սպիտակակուրծք աղավնին բույնը կառուցում է ժայռերի խորշերում և քարանձավներում։ Նրանք հաճախ բնադրում են գաղութներով։ Բնում դնում է 2 ձու։ Ինկուբացիոն շրջանը 18 օր է։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Gerhard Rösler: Die Wildtauben der Erde — Freileben, Haltung und Zucht, Verlag M. & H. Schaper, Alfeld-Hannover 1996, ISBN 3-7944-0184-0
Ուլյանովսկի գյուղական խորհուրդ (այլ կիրառումներ)

Ուլյանովսկի գյուղական խորհուրդ, կարող է վերաբերել՝

Ուլյանովսկի գյուղական խորհուրդ - Ուկրաինայի Սումիի մարզի Բելոպոլսկի շրջանումA
Ուլյանովսկի գյուղական խորհուրդ - Ուկրաինայի Պոլտավայի մարզի Գրեբենկովսկի շրջանում
Ուլյանովսկի գյուղական խորհուրդ - Ուկրաինայի Խարկովի մարզի Բոգոդուխովսկի շրջանում
Դաստակերտ (լեռնանցք)

Անվան այլ կիրառումների համար տե՛ս՝ Դաստակերտ (այլ կիրառումներ)Դաստակերտ, լեռնանցք Հայաստանի Սյունիքի մարզում, Կապրուսարի լեռների հարավային մասում՝ Դաստակերտ քաղաքից 3 կմ հարավ-արևելք։ Բարձրություն 2649 մ։


== Ծանոթագրություններ ==
Գորոդեց (գյուղ, Լուժսկի շրջան)

Անվան այլ կիրառումների համար տե՛ս՝ ԳորոդեցԳորոդեց (ռուս.՝ Городец), գյուղ Ռուսաստանի Լենինգրադի մարզի Լուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 92 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուղի կոմունիստ

«Գյուղի Կոմունիստ», խորհրդային շրջանի հայկական ամսագիր։ Հանդիսացել է ՀԿ(բ)Կ ԿԿ-ի և Երևանի քաղաքային կոմիտեի օրգանը։ Հրատարակվել է 1929— 1930 թթ.-ին, Երևանում։ Խմբագիրները՝ Մ․ Չոլախյան, Ե․ Չուբար։ 
Ըստ խորհրդային պաշտոնական տեղեկատվության լուսաբանել է կուսակցության քաղաքականությունը կոլեկտիվացման շրջանում, պայքարել է աջ օպորտունիզմի դեմ և հետևել քննադատության ու ինքնաքննադատության ծավալմանը գյուղական կուսկազմակերպություններում, ինչպես նաև անդրադարձել է Երևանի կոմերիտական կազմակերպությունների աշխատանքներին, տպագրել է գիտաաթեիստական հոդվածներ, տեղեկություններ միջազգային քաղաքական իրադրությունից։ 
«Գյուղի կոմունիստի»-ի բաժիններն էին՝ «Կուսակցական կյանք», «Խորհրդային շինարարություն», «Կոլեկտիվացման ճակատում», «Աշխատանքը բատրակների մեջ», «Կոոպերացման ճակատում», «Աշխատանքը գեղջկուհիների մեջ», «Կուլտուրական ճակատում», «Ինչ կարդալ» (քաղաքական և գյուղատնտեսական ընթացիկ գրականությունից)։
Մուգարների ընտանիք

Մուգարների ընտանիք (անգլ.՝ Mugar family), հայ-ամերիկյան ծագմամբ հայտնի ընտանիք, ովքեր բնակվում են ԱՄՆ Մասսաչուսեթս նահանգի Բոստոն քաղաքում։ Ընտանիքը բացի բիզնես գործունեությունից, զբաղվում է նաև բարերարությամբ՝ ոչ միայն Միացյալ Նահանգներում, այլև Հայաստանում։ Ընտանիքի ամենահայտնի անդամը եղել է Ստեփան Մուգարը (1901-1982), ով հիմնադրել է Star Market սուպերմարկետների ցանցը։ Ընտանիքի հիմնական միջոցները ձևավորվում են հենց սուպերմարկետների բիզնեսից։ 2004 թվականի մայիսին Boston Magazine ամսագիրը Մուգարների ընտանիքը դասակարգել է Բոստոնի 50 ամենաազդեցիկ ընտանիքների ցանկում, որտեղ նրանք զբաղեցրել են 6-րդ հորիզոնականը։


== Ընտանիքի ծագումը ==
Մուգար ընտանիքի առաջին անդամները, ովքեր ժամանել են Բոստոն, եղել են Չարլզ և Մարտին Մուգար եղբայրները (Մկրտ(ի)չյան կամ Մուկրտիչյան ազգանվան կարճ տարբերակ)։ Նրանք Բոստոն էին տեղափոխվել 1904 թվականին Օսմանյան կայսրության Խարբերդ (ներկայումս Էլյազիգ) քաղաքից։ 1906 թվականին Բոստոն են ժամանում նաև նրանց եղբայրները՝ Արթուրը, Գրիգորը և Սարգիսը, ինչպես նաև Սարգիսի կինը և երեք երեխաները, որոնցից մեկը եղել է Ստեփան Մուգարը։


== Ընտանիքի հայտնի անդամներ ==
Ստեփան Մուգար (1901-1982) Star Market սուպերմարկետների ցանցի հիմնադիր,
Ջոն Մուգար, (1914-2007), Մարտինի որդին, Star Market սուպերմարկետների ցանցի նախագահ,
Դավիթ Մուգար, Ստեփանի որդին, եղել է սուպերմարկետների ցանցի գործադիր ղեկավարը։ Ներկայումս հաջողակ գործարար և բարերար է։
Քերոլայն Մուգար Ստեփանի դուստրը, ակտիվիստ, Հայաստան ծառատունկ ծրագրի հիմնադիր, Farm Aid-ի գործադիր տնօրեն և Ամերիկայի հայկական համագումարի նախագահ։


== Բարերարություն ==
Մուգար ընտանիքի խոշոր բարեգործական նախաձեռնություններից են՝

Մեծ Բոստոնի կրթական հաստատությունների, հատկապես արվարձանային քոլեջների և համալսարանների ֆինանսավորումը, քանի որ նրանք առաջինն էին, որ ընդունեցին սուղ միջոցներ և սոցիալական կարգավիճակ չունեցող երիտասարդ ամերիկահայերին։ Վերջիններս չունեին Հարվարդի համալսարանի դպրոցների պես հեղինակություն։
Հիվանդանոցների, հատկապես Cape Cod Hospital-ի ֆինանսավորում,
ԱՄՆ տարածքում գործող հայկական միավորումների ֆինանսավորում, ինչպես նաև բարեգործական նախաձեռնությունների իրականացում Հայաստանում և Լիբանանում։


== Ծանոթագրություններ ==


== Արտաքին հղումներ ==
Armenia Tree Project
Armenian Assembly of America
(3684) Բերի

(3684) Բերի (անգլ.՝ Berry), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 9-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,28723 ա. մ., առավելագույնը մոտենում է 1,935 ա. մ. հեռավորության վրա և հեռանում 2,6395 ա. մ.։ Արեգակի շուրջ մեկ ամբողջական պտույտ է կատարում 1263,46 երկրային օրվա ընթացքում, իր ուղեծրով շարժվելով միջինում 0,284931 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3684) Բերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լա Բիսբալ դե Ֆալսետ

Լա Բիսբալ դե Ֆալսետ (իսպ.` La Bisbal de Falset), մունիցիպալիտետ Իսպանիայում` Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Էլ Պրիոռատ շրջանում։ Զբաղեցնում է 15.4 կմ2 տարածք։ Բնակչությունը՝ 237 մարդ (2010 թվականի տվյալներով)։


== Արտաքին հղումներ ==
պաշտոնական կայք
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Información general Archived 2008-05-13 at the Wayback Machine.
Ուշակովո (գյուղ, Ելնինսկի շրջան)

Անվան այլ կիրառումների համար տե՛ս՝ ՈւշակովոՈւշակովո (ռուս.՝ Ушаково), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բայմուրզինո (գյուղ, Բայմակսկի շրջան)

Անվան այլ կիրառումների համար տե՛ս՝ ԲայմուրզինոԲայմուրզինո (ռուս.՝ Баймурзино, բաշկիրերեն՝ Баймырҙа), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
SuRie (երգչուհի)

Սուսաննա Մարի Կորկ (փետրվարի 18, 1989(1989-02-18), Հարլոու, Harlow, Էսեքս), բրիտանացի երգչուհի (առավել հայտնի է որպես SuRie): Նա է ներկայացրել Մեծ Բրիտանիան Եվրատեսիլ 2018 երգի մրցույթում։


== Սկավառակագրություն ==


=== Ալբոմ ===


=== Ընդլայնված ===


=== Սինգլեր ===


== Ծանոթագրություններ ==


== Արտաքին հղումներ ==
https://www.surie.me SuRie (երգչուհի). պաշտոնական կայք
Կիլիկիայի հայոց պատրիարքարան (կաթողիկե)

Կիլիկիայի հայոց պատրիարքարան (լատ.՝ Patriarchatus Ciliciae Armenorum), հայ կաթողիկե եկեղեցու պատրիարքարան։ Կիլիկիայի Հայոց պատրիարքի նստավայրը գտնվում է Լիբանանի Զմմառ բնակավայրում։


== Տարածք ==
Պատրիարքարանն իր իրավասությունը տարածում է Հայ կաթողիկե եկեղեցու բոլոր հավատացյալների վրա։ Պատրիարքարանի սեփական եկեղեցական կառույցներն են.

Բեյրութի արքեպիսկոպոսություն,
Ալեքսանդրիայի թեմ,
Սպահանի թեմ,
Էլ-Ղամիշլիի թեմ,
Դամասկոսի պատրիարքական քրմապետություն,
Երուսաղեմի և Ամմանի պատրիարքական քրմապետություն։


== Պատրիարքներ ==
Ավրամ Պետրոս I (Արծիվյան) (26 նոյեմբերի, 1740 - հոկտեմբերի 1, 1749),
Հակոբ Բեդրոս II (Հովսեփյան) (1749-1753),
Միքայել Բեդրոս III (Կասպարյան) (1753-1780),
Պարսեխ Բեդրոս IV (Ավկադյան) (1780-1788),
Գրիգոր Բեդրոս V (Կուուպելյան) (1788-1812),
Գրիգոր Բեդրոս VI (Ջերանյան) (1812-1841),
Հակոբ Բեդրոս VII (Հոլասյան) (1841-1843),
Գրիգոր Բեդրոս VIII (Տերաստվածատուրյան) (1843-1866),
Անդոն Բեդրոսի IX (Հասուն) (1866 - հունիս 1881),
Ստեփան Բեդրոսի X (Ազարյան) (1881 - մայիսի 1899),
Պողոս Պետրոս XI (Էմմանուելյան) (24 հուլիսի, 1899 - 1904),
Բողխոս Բեդրոս XII (Սաբբաղանյան) (4 օգոստոսի, 1904 - 1910),
Բողխոս Բեդրոս XIII (Թերիզյան) (23 ապրիլի, 1910 - 1931),
Ավետիս Բեդրոս XIV (Արփարյան) (17 հոկտեմբերի, 1931 - հոկտեմբերի 26, 1937),
Գրիգոր Բեդրոս XV (Աղաջանյան) (30 նոյեմբերի 1937 - 25 օգոստոսի 1962),
Իգնադիոս Բեդրոս XVI (Բաթանյան) (4 սեպտեմբերի, 1962 - 22 ապրիլի, 1976),
Հմայագ Բեդրոս XVII (Գուեդիգույան) (3 հուլիսի, 1976 թվական - մայիսի 31, 1982),
Հովհաննես Բեդրոս XVIII (Կասպարյան) (1982 թվականի օգոստոսի 5 - 1999 թվականի նոյեմբերի 28),
Ներսես Բեդրոս XIX (Թազա) (2 հոկտեմբերի, 1999 թվական - 25 հունիսի, 2015),
Գրիգոր Բեդրոս XX (Կապրոյան) (25 հուլիսի 2015 - 25 մայիսի 2021)։
Ն.Ս.Օ.Տ.Տ. Ռաֆայել Բեդրոս XXl Մինասյան ամենայն Հայոց կաթողիկո հայրապետ


== Տես նաև ==
Հայ կաթողիկե եկեղեցու կաթողիկոսների ցանկ


== Ծանոթագրություններ ==


== Արտաքին հղումներ ==
Պաշտոնական կայք
Արո (այլ կիրառումներ)

Արո, կարող է վերաբերել՝

Արո - մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում
Արո - գյուղ Ռուսաստանի Լենինգրադի մարզի Վսևոլոժսկի շրջանի կազմում
Կանկուայոտ

Կանկուայոտ (որոշ բարբառներով՝ կանկոյոտ), (ֆր.՝ Cancoillotte կամ ֆր.՝ Cancoyotte), հեղուկ ֆրանսիական պանիր, որն արտադրվում է գլխավորապես Ֆրանշ Կոնտեում։ Տարածված է նաև Լոթարինգիայում և Լյուքսեմբուրգում, որտեղ նրան անվանում են նաև Kachkéis։ Պանիրը շատ տարածված է Ֆրանշ Կոնտեի ավանդական ուտեստներում․ այն ուտում են ամբողջ տարվա ընթացքում։


== Պատմություն ==
Այս պանրի ծագման մասին ճշգրիտ տեղեկություններ չկան։ Ըստ աղբյուրներից մեկի, կանկուայոտ պանրի տարիքը կարող է հասնել մի քանի հազարամյակների, իսկ այլ աղբյուրների համաձայն այն ստեղծվել է Միջնադարում, կամ նույնիսկ XVI-րդ դարում։ Անվանումը հաստատվել է XIX դարում և ծագում է caillot (caillotte) բառից, որը նշանակում է «թանձրուկ» (նկատի ունենալով կաթի մակարդված մասսան)։


== Պատրաստում ==
Կանկուայոտը պատրաստում են մետտոնա պանրից։ Մետտոնայի հացահատիկին ավելացնում են մի քիչ ջուր կամ կաթ, ապա ավելացնում են յուղ և աղ։ Այսքանից հետո ստացված զանգվածը տաքացնում են ցածր ջերմությամբ։ Ուտում են սառը կամ տաք, հացի վրան քսած, սակայն կարող ենք մատուցել նաև բանջարեղենով կամ մսով։ Լյուքսեմբուրգում Kachkéis–ը քսում են բաց սենդվիչին (մանանեխի հետ միասին)։
Կանկոյոտ վաճառում են արդեն հալված, 200 գրամանոց տոպրակներով։ Վերջին ժամանակներում հայտնվել են առևտրային տարբերակներ գինով, քիմիոնով և այլ հավելումներով․ երբեմն նաև ավելացնում են սխտոր։
Կանկոյոտը, որն արտադրված է հալված մետտոնայով (որին ավելացվրել է նաև ջուր), գրեթե չի պարունակում ճարպեր և կալորիականություն (ընդ որում, ունի բարձր քանակությամբ կալցիում)։ Առևտրային տարբերակներն ավելի ճարպոտ են ու բարձր կալորիականությամբ, քանի որ նրանց ավելացված է կարագ, որպեսզի պանիրն ավելի մեղմ և քաղցր դառնա։ Պանրի պահպանման ժամկետները ավելացնելու համար օգտագործում են կոնսերվանտներ։


== Պատկերասրահ ==

		
		


== Տես նաև ==
Մետտոն


== Գրականություն ==
Масуи К., Ямада Т. Французские сыры. Иллюстрированная энциклопедия = DK French Cheeses. — СПб: Издательский Дом «Нева», 2003. — С. 67. — 240 с. — ISBN 5-7654-2333-7
Le Grand Larousse gastronomique / Isabelle Jeuge-Maynart. — Larousse, 2007. — С. 155. — 992 с. — ISBN 978-2-03-582360-1
D. Auzias. Franche-Comté, Jura. — Paris, 2006. — ISBN 2746916568
Jean-Marie Garnier, La Haute-Saône culinaire
Evan Jones, The World of Cheese


== Ծանոթագրություններ ==


== Արտաքին հղումներ ==
«Հոդված կանկուայոտի մասին Сancoillotte.net–ում» (ֆրանսերեն)։ Արխիվացված է օրիգինալից 2015-09-23-ին։ Վերցված է 2015-10-31 
Fromagerie Poitrey (ֆր.)
Կանկուայոտի պատմությունը (ֆր.)
La cancoillotte facile «Ինչպես պատրաստել կանկուայոտ» (նկարներով) (ֆր.)
Պուուռմանի

Անվան այլ կիրառումների համար տե՛ս՝ Պուուռմանի (այլ կիրառումներ)Պուուռմանի (էստ․՝ Puurmani), գյուղական ավան Էստոնիայի Յիգևամաա նահանգի Պուուռմանի շրջանում։
2011 թվականի տվյալներով գյուղական ավանում բնակվում էր 514 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Մարոշ Շեֆչովիչ

Մարոշ Շեֆչովիչ (սլովակ.՝ Maroš Šefčovič, հուլիսի 24, 1966(1966-07-24), Բրատիսլավա, Չեխոսլովակիա), Չեխոսլովակիայի և Սլովակիայի դիվանագետ, Սլովակիայի և եվրոպական քաղաքական գործիչ։ 2010 թվականից՝ Եվրոպական հանձնաժողովի նախագահի տեղակալ և հակասահմանադրական հարաբերությունների և վարչակազմի եվրոպական հանձնակատար, 2009-2010 թվականներին՝ կրթության, ուսուցման, մշակույթի և երիտասարդության հարցերով եվրոպական հանձնակատար։


== Կենսագրություն ==
Սովորել է Բրատիսլավայի տնտեսագիտական համալսարանում (1984-1985), անցել է ամբողջական դասընթաց (1985-1990) և ավարտել է Մոսկվայի միջազգային հարաբերությունների պետական ինստիտուտը՝ Միջազգային հարաբերություններ մասնագիտությամբ։ Բրատիսլավայի Կոմենսկու համալսարանում գիտական աստիճաններ է ստացել․ իրավունքից՝ JUDr (1990) և միջազգային և Եվրոպական իրավունքի գծով՝ PhD (2000)։
Եղել է Չեխոսլովակիայի փոխարտգործնախարարի խորհրդական, 1992 թվականին դարձել է Հարարեում Չեխոսլովակիայի դեսպանատան (Զիմբաբվե) քարտուղար և հյուպատոս, ավելի ուշ՝ Օտտավայում Սլովակիայի դեսպանատանը (Կանադա)։ 1995 թվականից աշխատում է Սլովակիայի ԱԳՆ-ում՝ Եվրոպական միության և ՆԱՏՕ-ի հետ հարաբերությունների գծով։ 1998 թվականին նա դարձավ արտաքին գործերի նախարարի կաբինետի ղեկավարը, ապա նշանակվեց դեսպան Թել Ավիվում (Իսրայել)։
2004 թվականին դառնում է Եվրոպական միությունում Սլովակիայի մշտական ներկայացուցիչ։ 2009 թվականի հոկտեմբերի 1-ից Յան Ֆիգելին փոխարինում է որպես կրթության, ուսուցման, մշակույթի և երիտասարդության եվրահանձնակատար (Սլովակիայից)։ Եվրոպական երկրորդ հանձնաժողովում Բարոզուն զբաղեցնում է Եվրահանձնաժողովի փոխնախագահի և  միջինստիտուցիոնալ հարաբերությունների և վարչակազմի հարցերով Եվրոպական հանձնակատարի պաշտոնները։
2014 թվականի նոյեմբերի 1-ից Յունկերի հանձնաժողովում էներգետիկայի հարցերով նախագահի տեղակալ և եվրահանձնակատար։
2019 թվականին Սլովակիայի նախագահական ընտրություններում պարտվել է Երկրորդ փուլում։


== Ընտանիք ==
Շեֆչովիչը ամուսնացած է և ունի 3 երեխա։


== Մրցանակներ ==
Իշխան Յարոսլավ Իմաստունի 2-րդ աստիճանի շքանշան (Ուկրաինա, 2020 թվականի օգոստոսի 22)


== Ծանոթագրություններ ==


== Արտաքին հղումներ ==
Биография на сайте Еврокомиссии Баррозу-2(անգլ.)
Биография на сайте Еврокомиссии Баррозу-1(անգլ.)
Official Media Gallery(անգլ.)
Ֆրանկ Շտեբլեր

Ֆրանկ Շտեբլեր (հունիսի 27, 1989(1989-06-27), Բյոբլինգեն, Շտուտգարտի ադմինիստրատիվ օկրուգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), հունա-հռոմեական ոճի ըմբիշ Գերմանիայից։ Նա հաղթել է 2012 թվականի Եվրոպայի առաջնությունը և 2015 թվականի աշխարհի առաջնությունը 66 կգ քաշային կարգում։ Շտեբերը մարզվում է Գերմանիայի Լայնֆելդեն Էխտերդինգեն քաղաքում, նրա մարզիչն է Յանիս Զամանդուրիդիսը։ Նա նաև մասնակցել է 2012 թվականի Ամառային օլիմպիական խաղերին, ներկայացրել է Գերմանիան։


== Ծանոթագրություններ ==
Հայկական ԽՍՀ վաստակավոր արտիստ

ՀԽՍՀ վաստակավոր արտիստ, պատվավոր կոչում, որն հանդիսանում էր պետության և հասարակության կողմից՝ իրենց ծառայություններով տարբերվող քաղաքացիներին գնահատման արժանացնելու ձևերից մեկը և շնորհվում էր Հայկական ԽՍՀ Գերագույն խորհրդի նախագահության կողմից։
ՀԽՍՀ վաստակավոր արտիստի կոչմանն հաջորդող ՀԽՍՀ ժողովրդական արտիստի, իսկ այնուհետև նաև ԽՍՀՄ ժողովրդական արտիստի կոչումները՝ համարվել են առավել բարձր աստիճանի պատվավոր կոչումներ։


== Նպատակ ==
ՀԽՍՀ վաստակավոր արտիստի կոչումը շնորհվել է արվեստի ակնառու գործիչներին, ովքեր առանձնանում էին թատրոնի, երաժշտության, կինոյի, կրկեսի զարգացման գործում ունեցած իրենց ներդրումներով։ Այն շնորհվում էր ռեժիսորներին, կոմպոզիտորներին, դիրիժորներին, համերգավարներին, դերասաններին, երգիչներին, ինչպես նաև երաժշտական, երգչախմբային, պարային խմբերի գեղարվեստական ղեկավարներին՝ բարձր վարպետության և արվեստի զարգացման գործում իրենց աջակցության ու ներդրումների համար։


== Պատմություն ==
ՀԽՍՀ վաստակավոր արտիստի կոչումը սահմանվել է 1931 թվականի հոկտեմբերի 3-ին։ 1919 թվականից սկսած՝ մինչ 1931 թվականը առկա էր «Հանրապետության վաստակավոր արտիստ» կոչումը։ ՀԽՍՀ վաստակավոր արտիստի կոչմանն առաջինն արժանացել է դերասան Մկրտիչ Ջանանը՝ 1932 թվականին։
ԽՍՀՄ փլուզումից հետո ՀԽՍՀ վաստակավոր արտիստի կոչումը փոխարինվել է «ՀՀ վաստակավոր արտիստ» կոչումով։ Դրա հետ մեկտեղ պահպանվել են այն իրավունքներն ու պարտականությունները, որոնք նախատեսված էին պարգևների մասին նախկին ԽՍՀՄ և ՀԽՍՀ օրենսդրությամբ։


== Ծանոթագրություններ ==
Էնդրյու շրջան (Միսսուրի)

Էնդրյու շրջան (անգլ.՝ Andrew County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.127 կմ² է, բնակչությունը՝ 17.291 մարդ (2010 թ. տվյալներով)։ Շրջկենտրոնն է Սավաննա բնակավայրը։ Կազմավորվել է 1841 թ.։
Սերբ հայդուկներ

Սերբ հայդուկներ (սերբ.՝ хајдуци / hajduci), ապստամբներ օսմանյան տիրապետության տակ ընկած Բալկաններում, ովքեր մարտնչում էին թուրքերի դեմ՝ հարամբաշիների գլխավորությամբ խմբերով հանկարծակի իջնելով սարերից ու անտառներից և հարձակվելով նրանց վրա։ Խոշոր բախումների ժամանակ նրանց հաճախ օգնության են հասել օտար տերություններ՝ Վենետիկյան հանրապետությունը և Հաբսբուրգյան միապետությունը։
Հայդուկները դիտվում են որպես սերբերի ազգային ինքնության անքակտելի մաս։ Ավանդազրույցներում նրանք ներկայացված են որպես հերոսներ, ովքեր սերբական հասարակության ընտրախավի (էլիտայի) դերն են խաղացել օսմանյան տիրապետության ժամանակաշրջանում։ Նրանք սերբերին պաշտպանել են օսմանցիների բռնաճնշումներից, նրանց նախապատրաստել են ազգային ազատագրության համար և սերբական հեղափոխության ժամանակ իրենց նկատելի ավանդն են ներդրել։ Չեթնիկներն իրենց հայդուկներ, ազատության մարտիկներ էին համարում։
Հայդուկային շարժումը հայտնի է hajdučija (хајдучија) կամ hajdukovanje (хајдуковање) անվանումներով։ Հայդուկային խմբերի պարագլուխներին անվանել են  buljubaša կամ harambaša՝ ընդօրինակելով օսմանցիներին։


== Հայդուկները գեղարվեստական գրականության մեջ ==


=== Էպիկական պոեզիայում ===
Սերբական ժողովրդական չափածո էպիկական ստեղծագործություններում, որոնք մի ամբողջ շարք են կազմում, որպես սիրված հերոսներ հանդես են գալիս առավել նշանավոր հայդուկներից Ծեր Նովակը (Starina Novak), Պստիկ Ռադոյիցան (Mali Radojica), Ծեր Վույադինը (Stari Vujadin), Պրեդրագն ու Նենադը (Predrag, Nenad), Նովակը (Novak), Գրույիցան (Grujica), Չուչուկ Ստանան (սերբ.՝ Чучук Стана և այլք։


=== Վեպերում ===
Հայդուկները բազմաթիվ վեպերում են հանդես գալիս որպես հերոսներ։ Հիշարժան են հատկապես Բ. Նուշիչի  Hajduci-ն (1955), Միլյանովի Srpski hajduci-ն (1996)։


== Աշխատություններ ==
Коцић, М. (2013). Венеција и хајдуци у доба Морејског рата.
Милошевић, М. (1988). Хајдуци у Боки Которској 1648–1718. Титоград, ЦАНУ.
Стојановић, М., & Samardžić, R. (1984). Хајдуци и клефти у народном песништву. Српска академија наука и уметности, Балканолошки институт.
Popović, D. J. (1930). O hajducima (Vol. 1). Narodna štampanja.
Žanić, I. (1998). Prevarena povijest: guslarska estrada, kult hajduka i rat u Hrvatskoj i Bosni i Hercegovini, 1990-1995. godine. Durieux.
Bracewell, W. (2005). 'Hajduci kao heroji u balkanskoj politici i kulturi'(trans. of" The Proud Name of Hajduk").
Suvajdžić Boško (2003)։ «Hajduci i uskoci u narodnoj poeziji: Istorijske pretpostavke za nastanak i razvoj hajdučkog pokreta»։ Janus; Rastko։ Արխիվացված է օրիգինալից 2016-03-22-ին  
Suvajdžić Boško (1953)։ Српска хајдучка епика у јужнословенском контексту 


== Ծանոթագրություններ ==
Պրիվոլնի (Բագաևսկի շրջան)

Անվան այլ կիրառումների համար տե՛ս՝ Պրիվոլնի (այլ կիրառումներ)Պրիվոլնի (ռուս.՝ Привольный), ավան Ռուսաստանի Դաշնության Ռոստովի մարզի Բագաևսկի շրջանում։ Մտնում է Աժինովսկի գյուղական համայնքի կազմի մեջ։ Բագաևսկայա շրջկենտրոնից գտնվում է 30 կմ հեռավորության վրա։
Սլոբոդկա-Կադիևսկայա

Սլոբոդկա-Կադիևսկայա (ուկրաիներեն՝ Слобідка-Кадиївська), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Սլոբոդկա-Կադիևսկայա գյուղում բնակվում էր 186 մարդ։ Բնակավայրը զբաղեցնում է 0,772 կմ² տարածք։ Բնակչության խտությունը կազմում էր 240,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էնդրե Ռոժա

Էնդրե Ռոժա (հունգարերեն՝ Endre Rózsa, հոկտեմբերի 30, 1941(1941-10-30), Պեչ, Հունգարիայի Թագավորություն - ապրիլի 18, 1995(1995-04-18), Բուդապեշտ, Հունգարիա), հունգար բանաստեղծ, Աթիլլա Յոժեֆի և Գաբոր Բետլենի անվան գրական մրցանակների դափնեկիր, համբավավոր Kilencek բանաստեղծական խմբակի ինը անդամներից մեկը։
Հայրենի Պեչում դպրոցն ավարտելուց հետո շուրջ մեկ տարի աշխատել է հանքավայրում որպես օպերատոր, ապա սովորել է ELTE-ի հումանիտար ֆակուլտետում, որն ավարտել է՝ ստանալով Հունգարիայի պատմության մասնագետի որակավորում։ 1967 թվականին նշանակվել է Eötvös համալսարանական ակումբի տնօրեն։ Այստեղ ծանոթացել ու մտերմացել է բանաստեղծների իննյակի մյուս անդամների հետ։ Բանաստեղծ Լասլո Նադը առաջաբան է գրել իննյակի ստեղծագործություններն ամփոփող առաջին անթոլոգիայի համար, բայց այդ ժողովածուն լույս է տեսել երկու տարի տևած քաշքշուկներից հետո միայն։ 1968 թվականին փոխել է աշխատանքը, որոշ ժամանակ Հունգարիայի պատմություն է դասավանդել, մի շարք գործեր հրատարակել Fonómunkás փորձարարական պարբերականում։ Իննյակի անթոլոգիայի լույս տեսնելուց հետո Հունգարիայում ճանաչված բանաստեղծ է դարձել։


== Բանաստեղծական ժողովածուներ ==
1970: Kavicsszüret
1974: Senki ideje
1979: Kietlen ünnep
1985: Sárkányeregető (gyerekversek)
1987: Az anyag emlékezete
1989: Szomjúság örökmécsei
1993: Árnyékszobrok (válogatott és új versek)
1998: Az ámokfutó álmai (hátrahagyott versek)


== Պարգևներ ==
1979: Աթիլլա Յոժեֆի անվան մրցանակ
1994: Magyar Köztársaság Érdemrend Középkeresztje a Kilenceknek
2009: Բետլեն Գաբորի անվան մրցանակ (հետմահու)


== Ծանոթագրություններ ==
Եվրոպայի և Միջերկրածովյան ավազանի քաղաքակրթություննների թանգարան

Եվրոպայի և Միջերկրածովյան ավազանի քաղաքակրթությունների թանգարան (ֆր.՝ Musée des Civilisations de l'Europe et de la Méditerranée (MuCEM)), Ֆրանսիայի Մարսել քաղաքի ազգային թանգարան։ Թանգարանի ցուցահանդեսը նվիրված է Միջերկրական ծովից ժողովուրդների կյանքին և մշակույթին։ Այն բացվել է 2013 թվականի հունիսի 7-ին։


== Պատմություն ==
Ապագա թանգարանի առաջին քարը դրել է Ֆրանսիայի մշակույթի նախարար Ֆրեդերիկ Միտերանը 2009 թվականին։


== պատկերասրահի լուսանկարներ ==

		
		


== Այցելուներ ==

Ըստ 2013 թվականի տվյալների, թանգարանի այցելուների թիվը կազմում է 1,824,000։


== Ծանոթագրություններ ==


== Արտաքին հղումներ ==
http://www.mucem.org/ Եվրոպայի և Միջերկրածովյան ավազանի քաղաքակրթություննների թանգարան. պաշտոնական կայք
Instagram